شوعلە عەلی

شوعلە عەلی سەعید (ماوەی ژیان: ٢٢ی شووباتی ١٩٥٥ - ١٧ی ئازاری ٢٠١٧) ھاوسەری نەوشیروان مستەفایە، لە گەڕەکی سەرشەقامی شاری سلێمانی لەدایکبووە، دەرچووی کۆلێژی کارگێڕی و ئابووریی زانکۆی سلێمانیە.

شوعلە عەلی خوشکی شەھید شوان و شێرکۆیە، کە لە خەباتی سیاسیی کوردانی باشوور شەھید بوون، شوان یەکەم سکرتێری یەکێتیی خوێندکارانی کوردستان و کادری کۆمەڵەی ڕەنجدەرانی کوردستان بووە و لەگوندی قازانقایە شەھید بووە، لەناو شاری سلێمانیش ڕژێمی بەعس شێرکۆی شەھید کرد.

شوعلە عەلی سەرجەم قۆناغەکانی خوێندنی لەشاری سلێمانی تەواو کردووە و دەرچووی کۆلێژی کارگێڕی و ئابووریی زانکۆی سلێمانیە.

ساڵی ١٩٧٧ پەیوەندی بەڕێکخستنەکانی کۆمەڵەی ڕەنجدەرانەوە دەکات، لەساڵی ١٩٨١دا و لە خڕی ناوەزەنگ، لەگەڵ نەوشیروان مستەفا ژیانی ھاوسەری پێکدەھێنن. خاوەنی ٢ کوڕ و کچێکە بەناوەکانی نما و چیا و چرا.

لە ١٧ی ئازاری ٢٠١٧، لە نەخۆشخانەیەکی شاری سلێمانی بەھۆی نەخۆشیەوە کۆچی دوایی دەکات و لە گردی سەیوان لە سلێمانی بەخاک دەسپێردرێت.

 سەرچاوەکان 
 ژیاننامەی شوعلە عەلی سەعید - کەی ئێن ئێن.

پۆل:وتارە ھەتیوەکان
پۆل:لەدایکبووانی ١٩٥٧
پۆل:مردووانی ٢٠١٧
پۆل:ژنانی کورد
پۆل:کوردەکانی باشووری کوردستان
پۆل:خەڵکی سلێمانی